Veteranët në udhëkryq
Një projekt për xhirim filmash po ndihmon veteranët e ushtrisë amerikane të tejkalojnë problemet psikologjike të shkaktuara nga lufta
Një projekt i ri për xhirimin e një filmi po ndihmon ushtarët amerikanë të tejkalojnë çrregullimet e stresit post-traumatik, i quajtur PTSD, një gjendje mendore e shkaktuar nga dhuna në luftë. Me afrimin e Ditës së Veteranëve, korrespondenti i Zërit të Amerikës Bernard Shusman njofton nga Nju Jorku se si projekti mundëson që ushtarët të ndajnë eksperiencat e tyre me miqtë, familjen dhe ushtarë të tjerë. Tre miq vendosin se çfarë duhet të bëjnë me jetën e tyre pas shkollës së mesme. Vendimi: t’i bashkohen Ushtrisë së Shteteve të Bashkuara. Lufta në Afganistan shkaktoi pasoja tek këta ushtarë, të cilët po vuajnë traumë psikologjike. Ky film realizohet dhe aktrohet nga vetë ushtarët. Proçesi i realizimit të filmit është një pjesë kyçe e programit të trajtimit të stresit post-traumatik, të titulluar “Unë isha atje”. Ideator ishte Ben Patton, nipi i njërit prej gjeneralëve më të njohur amerikanë të Luftës së Dytë Botërore, George Patton. Një psikolog dhe regjizor filmash, zoti Patton udhëtoi nëpër bazat ushtarake duke kaluar katër ditë në secilën prej tyre për të ndihmuar ushtarët të tregojnë historitë e tyre dhe të shprehin ndjenjat në film. “ Rreth 300 filma janë realizuar nga ushtarë që kanë marrë pjesë në program. Zoti Patton thotë se sondazhet e kryera në javët pas programit tregojnë 20% rënie të simptomave të stresit post-traumatik. Doktor Rivka Tuval është këshilltar i programit “Patton”. Ushtarët përshkruajnë eksperiencën e tyre me programin. Rreshteri i klasit të parë Garry Sands shkruajti skenarin dhe aktroi në filmin “Ngrihen udhëkryqe”. “ Pjesëmarrësit si Gary dhe bashkëshortja e tij Claudia, inkurajohen që të ndajnë eksperiencën e tyre në film me familjen dhe miqtë. Zoti Patton thotë se ky ushtrim bashkëpunimi dhe vetëshprehie po i ndihmon veteranët dhe familjet e tyre të tejkalojnë problemet e krijuara nga stresi post-traumatik.